	
	
	



Specialiųjų Pirkimo sąlygų 2 priedas „Techninė specifikacija“


VADYBOS SISTEMŲ (PAGAL ISO 20000-1 IR ISO 27001 STANDARTŲ REIKALAVIMUS) VIDAUS AUDITO PASLAUGOS

TECHNINĖ SPECIFIKACIJA

I. BENDRA INFORMACIJA

1.1. Perkančioji organizacija – Valstybės skaitmeninių sprendimų agentūra (toliau - perkančioji organizacija).  
1.2. Paslaugos bus teikiamos Valstybės skaitmeninių sprendimų agentūrai, kuri, teikiant Valstybinės debesijos Platformos ir IT paslaugas, yra įsidiegusi integruotą vadybos sistemą pagal ISO/IEC 20000-1:2018 bei ISO/IEC 27001:2013 standartų reikalavimus ir siekia nuolat tobulinti savo veiklą bei šias vadybos sistemas (toliau – VS). 
1.3. VSSA centralizuotai teikiamų paslaugų katalogas - 4-241 Dėl Informacinių technologijų paslaugų teikėjo centralizuotai teikiamų informacinių technologijų ... (lrs.lt).
1.4. Šiuo metu VSSA yra pasirengęs šią VS dokumentaciją (sąrašas nėra baigtinis, nurodyti pagrindiniai dokumentai): 
1.5. Paslaugų ir informacijos saugumo politikas; 
1.6. Rizikų, informacijos saugumo, informacijos išteklių, projektų ir užduočių, skundų, klientų apskaitos, paslaugų poreikio, paslaugų plėtros, paslaugų išleidimo ir diegimo, paslaugų apskaitos, paslaugų užsakymų, paslaugų pajėgumų, incidentų, paklausimų, prieigų, įvykių, pasiekiamumo, konfigūracijų, keitimų ir problemų valdymo procesus; 
1.7. Dokumentų valdymo, procesų valdymo, stebėsenos, VS vidaus auditų ir gerinimo veiksmų registro valdymo,  paslaugų valdymo, veiklos tęstinumo valdymo tvarkas. 
1.8. Perkančioji organizacija suteiks Paslaugų teikėjui turimus dokumentus ir informaciją, kuri galėtų padėti šioje techninėje specifikacijoje numatytoms paslaugoms atlikti ir rezultatams pasiekti. 
1.9. Paslaugos bus finansuojamos Europos Sąjungos (ES) Ekonomikos gaivinimo ir atsparumo didinimo priemonės (RRF) ir/arba valstybės biudžeto lėšomis.
1.10. VSSA veiklą vykdo adresu Konstitucijos pr. 15-89, Vilniuje. Sertifikatai išduoti nurodytu adresu. Išduotus sertifikatus galima rasti: Sertifikatai - Valstybės skaitmeninių sprendimų agentūra.
1.11. Planuojama, kad paslaugų teikimo metu, kiek tai susiję su sertifikuojama sritimi, VSSA dirbs apie 60 darbuotojų. 
1.12. Paslaugų teikėjas visas galimas išlaidas ir mokėtinus mokesčius, būtinus tinkamam sutarties vykdymui, turi įskaičiuoti į paslaugų kainą.  

II. PIRKIMO TIKSLAS IR APIMTIS

2.1. Šio viešojo pirkimo tikslas – įsigyti vidaus audito paslaugas, siekiant įvertinti VS įgyvendinimą, atitiktį ISO/IEC 27001:2022 bei ISO 20000-1:2018 standartų reikalavimams bei siekiant kuo kokybiškiau ir rezultatyviau vykdyti pavestas perkančiajai institucijai funkcijas (toliau – Paslaugos). 
2.2. Paslaugų teikėjas turės atlikti vidaus auditą, siekiant patikrinti:
2.2.1. ar laikomasi standarto ISO/IEC 27001:2022 bei ISO 20000-1:2018 reikalavimų;
2.2.2. ar laikomasi vidaus ir išorės teisės aktų, reglamentuojančių sertifikuotą veiklą;
2.2.3. ar procesai atliekami laikantis juose aprašytos tvarkos;
2.2.4. ar atlikti visi planuoti darbai;
2.2.5. ar tinkamai valdomi VS dokumentai;
2.2.6. ir kt.
III. REIKALAVIMAI PASLAUGOMS

3.1. Atliekant vidaus auditą (be audituojančiai organizacijai privalomų teisės aktų ir atitinkamų ISO standartų reikalavimų) turi būti vadovaujamasi VSSA patvirtinta VS vidaus auditų tvarka ir kitais šioms Paslaugoms suteikti aktualiais perkančiosios organizacijos teisės aktais bei jais patvirtintomis formomis (šablonais), su kuriais Paslaugų teikėjas bus supažindintas pasirašius Paslaugų teikimo sutartį. 
3.2. Vidaus auditui atlikti turi būti paskirtas Paslaugų tiekėjo vadovaujantis auditorius, kuris pagal poreikį, išreikštą tiek vienos šalies, tiek kitos, kontaktuoja su VSSA paskirtu asmeniu/asmenimis;
3.3. Turi būti parengta ir su VSSA paskirtu atsakingu asmeniu ne vėliau kaip per 30 kalendorinių dienų nuo Sutarties įsigaliojimo dienos suderinta metinė vidaus audito programa. 
3.4. Ne vėliau kaip likus 10 darbo dienų iki audito atlikimo turi būti parengtas vidaus audito planas, kuris turės būti teikiamas tvirtinimui. Vidaus auditas turi būti atliktas pilna apimtimi, t. y. kaip numatyta techninės specifikacijos II skyriuje;
3.5. Vidaus auditas (įskaitant metinę vidaus audito programą, audito planą ir audito ataskaitą) turi būti atliktas per 3 (tris) mėn. nuo Sutarties pasirašymo dienos;
3.6. Esant poreikiui, turi būti rengiamas įžanginis ir kiti susirinkimai prieš auditą;
3.7. Atlikus auditą, turi būti surengtas baigiamasis susirinkimas, kuriam vadovauja vadovaujantis auditorius;
3.8. Įvykdžius auditą, ne vėliau kaip per 5 darbo dienas turi būti parengta audito ataskaita bei pateikti auditą pagrindžiantys dokumentai (užpildytas klausimynas ir kt.);
3.9. Vertinimo būdus, metodus ir priemones, kurių neapibrėžia audito procedūros, Paslaugų teikėjas turi suderinti su perkančiąja organizacija prieš pradėdamas teikti Paslaugas. 
3.10. Paslaugos turi būti teikiamos lietuvių kalba. Jei Paslaugos būtų teikiamos kita kalba, Paslaugos teikėjas turi užtikrinti vertėjo paslaugas. 
3.11. Jei Paslaugų specifika leidžia,  Paslaugos turėtų būti suteikiamos nuotoliniu būdu, ataskaitos ir kita su paslaugų teikimu susijusi dokumentacija rengiama ir teikiama el. būdu (nenaudojant popierinių dokumentų).
3.12. Paslaugų teikėjas prisiima visą riziką dėl ne nuo perkančiosios organizacijos priklausančių aplinkybių, dėl kurių padidės su Sutarties vykdymu susijusios Paslaugų teikėjo išlaidos ir Sutarties vykdymas taps sudėtingesnis (Paslaugų teikėjui padidės įsipareigojimų vykdymo kaina). Paslaugų kaina jokiais atvejais nebus didinama, išskyrus Pirkimo sąlygose nustatytus kainos peržiūros procedūros atvejus.
3.13. Paslaugų teikėjo Paslaugų vykdymui pasitelkti asmenys iki faktinės Paslaugų vykdymo pradžios pasirašo konfidencialumo pasižadėjimą, o  ne vėliau kaip per 5 darbo dienas nuo Sutarties sudarymo dienos pasirašo Asmens duomenų tvarkymo susitarimą.

